cyanic-selkie/wikianc huggingface dataset:
MGM Grand Las Vegas
Den 30 etasjer høye hovedbygningen eies av Vici Properties og drives av MGM Resorts International, og er 89 meter høy. Eiendommen inkluderer fem utendørsbassenger, elver og fossefall som dekker 2,7 hektar, et konferansesenter på 35 000 m2, MGM Grand Garden Arena og Grand Spa. Det huser også en rekke butikker, nattklubber, restauranter og det største kasinoet i Clark County, som dekker 15 930 m2.
Det ligger i krysset Tropicana - Las Vegas Boulevard, og fotgjengere har ikke lov til å krysse på gateplan. I stedet er MGM Grand forbundet med gangbroer til nabokasinoene: mot sør over Tropicana Avenue, Tropicana, og mot vest over The Strip, New York-New York.
Whistler Mountain
Whistler Mountain er et fjell i Britisk Columbia i Canada. Skistedet Whistler ligger ved dette fjellet.
Whistler Mountain er verdenskjent som skisenter, og for mountain biking.
Chad Allen
John Chad Allen (født 6. februar 1975 i Dallas i Texas), amerikansk baseballspiller som deltok i de olympiske leker 1996 i Atlanta. Allen vant en olympisk bronsemedalje i baseball under Sommer-OL 1996 i Atlanta. Han var med på det amerikanske laget som kom på tredjeplass i baseballturneringen bak Cuba og Japan. USA tapte semifinalen til Japan med 2-11. I bronsefinalen beseiret de Nicaragua med 10-3.
Zerynthia rumina
Zerynthia rumina er en dagaktiv sommerfugl i gruppen av svalestjerter.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven er skitten gråbrun, og har flere rødlige utvekster på hvert av kroppssegmentene. Utseendet er radikalt forskjellige fra de voksne, både i levevis og i kroppsbygning. Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges på undersiden av et blad på næringsplanten.
Zerynthia rumina tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Saroornagar
Saroornagar eller Sururnagar er en forstad øst for Hyderabad i distriktet Rangareddi i delstaten Telangana i India. Den har status som mandal (lokaladministrativ enhet). Saroornagar mandal hadde i 2001 en befolkning på 202,926.
20 bästa låtar
20 bästa låtar er en samleplate med Chips, utgitt i 1997.
Coptolobus
Coptolobus er en slekt av billene i delgruppen (underfamilien) graveløpere (Scaritinae) i familiegruppen løpebiller.
Utbredelse
Arten er utbredt i Sørøst-Asia (India, Sri Lanka).
Bortelidtjønna
Bortelidtjønna er et tjern i Åseral kommune i Agder. Det ligger på 556 moh. Tjernet hadde grodd til med krypsiv og mudder, men i 2018 gikk grunneierne sammen om å tømme tjernet og fjerne 2000 kubikkmeter masse for å revitalisere det, sikre bedre gjennomstrømming og å hindre ny gjengroing. Til prosjektet, som var godkjent av NVE og Åseral kommune, fikk de 350.000 kroner av Krypsivfondet.
Sebastian Stan
Sebastian Stan (født 13. august 1982 i Constanța i Romania) er en rumenskfødt skuespiller som er mest kjent for sin rolle i Captain America: The First Avenger.
Jag är inte rädd för mörkret
Sporliste
Alle tekstene og musikken er laget av Joakim Berg utenom 2, 5, 6, 9 som er laget av Joakim Berg (tekst og musikk) og Martin Sköld (musikk), 999 og Hänsyn er laget av alle i bandet.
Sebastian Stan
Stan blir regnet som en «up-and-coming» skuespiller i Hollywood. Han fikk sitt gjennombrudd da han spilte i Oscar-nominerte Black Swan i 2010. Han har også spilt i filmer som I, Tonya, Destroyer, The Bronze, I’m Not Here, Rachel Getting Married, The Education of Charlie Banks og Hot Tub Time Machine I tillegg har han vært med i TV-serien Gossip Girl,  Political Animals,  Kings, Once Upon A Time og mer. I 2011 spilte han i ''Captain America: The First Avenger som Bucky Barnes / Winter Soldier.
Hewad TV
Hewad TV (som betyr "Riks-TV" på pashto) er den eneste privat tv-kanal med hovedkontor i Kandahar, Afghanistan. Kanalen sender nyheter, show og underholdningsprogrammer.
Liste over utøvere i Tour de France 2011
Liste over utøvere i Tour de France 2011
Fotoisomeri
Fotoisomeri er en betegnelse innenfor kjemien, der et molekyls struktur kan bytte mellom ulike isomerer etter det er blitt utsatt for fotoeksitering. Både reversibel og ikke-reversibel isomerering kan oppstå. Ofte vil begrepet fotoisomeri indikere en reversibel prosess.
Applikasjon
Fotoisomerbare molekyler er allerede benyttet i dagligdagse gjenstander, for eksempel i overskrivbare CDer og DVDer.
Nyere interesse i denne typen reaksjoner har gitt inspirasjon for å designe molekylære enheter som, molekylære brytere, molekylære motorer , og molekylær elektronikk.
Byprivilegiene fra 1425
'''Byprivilegiene fra 16. august 1425''' ble gitt til borgerne i Stavanger av kong Erik av Pommern. Det er de eldste privilegiene til byens borgere som vi kjenner.
Tidligere privilegiebrev til Stavanger hadde gitt byen og skattene til biskopen i Stavanger. Dette brevet innskjerpet byens privilegier tilknyttet lokalt handelsmonopol. Kongen ønsket å stanse handelen i landdistriktene for å hjelpe og stimulere byborgerne til å øke handelen i byene. Denne politikken er nok også blitt registrert av borgerne i Stavanger, og kanskje var det en direkte henvendelse til kongen som resulterte i at byen fikk sine egne privilegier. Byprivilegiene fra 1425 sier i oversettelse:
«Vi Erik, med Guds nåde konge av Norge, Sverige, Danmark, venderne og gøtene, og hertug over Pommern  forbyr på det strengeste, alle innenlandske så vel som utlendinger, borgere og kjøpstadsfolk, bønder og alle andre slags folk, å drive noe slags landhandel i herreder, havner, fylker eller andre steder i Stavanger bispedømme eller omkring Stavanger, uten etter lov og rett som har vært fra alders tid. Enhver som vil drive kjøpmannskap eller slik virksomhet, skal gjøre det etter loven i selve Stavanger eller i de andre stedene som i bispedømmet av alders tid, er lovlig tilskikket, og ikke andre steder - som ofte ulovlig har funnet sted. Enhver som har solgt eller kjøpt ulovlig - begge sider, skal betale 8 ørtuger og 13 mark til kongen i bot for brudd på dette brevet. Samtidig pålegger vi våre fogder og alle andre av våre ombudsmenn hver i sitt ombud å påse, at denne loven blir overholdt, og ikke i noen måte blir brutt. Men finnes det noen som gjør imot dette, da vil vi at han stilles for lagmannen og rådmannen og gode ombudsmenn som loven foreskriver. Så krever vi, lagmennene og rådmennene, at de – under vår straff – gjør rett etter loven, når som helst det er anledning til det, og at de sørger for at ombudsmennene våre blir tilsagt. Gitt i København på dagen for jomfru Marias mottakelse i himmelen 1425. Bekreftet med vårt segl.»
På dansk og med innslag av latin lyder teksten: Wy Erick met guds naade, Norigis, Suerigis, Danmarckis, Wendis oc Gottis konning. oc hertog j Pomaren forbiuda hardelicka alla man jndlendzker oc wdtlendzka, borgara, oc kiøpstada man, bønder oc alla andra æhuilcka the helst era, nockor landzkaup at drifua eller gera j  heradom, haufnom, fylckiom eller nockors annars stad j Stawangers biskops døme, eller omkring Stawanger, wthan efter laugom oc fornom  rette, som af alder veret hafuer. End huo som kiøpenskab wil drifua eller suadan handtering at hafua, tha geræ det at lougum j siølfom Stawanger, oc j andra the stæder som ther a biskups dømet era af alder laugligæ tilskickader, ænd ey annars stads som her til optelicka Olaug licka giort hafua varet. End huo som her efter ofuer dierfuist at gera, hafue firgiort køpørr themm hand meder faar, oc fe kopet ogilt oc wpløckt /´a/ badar sithor, þeira som solt hafua edr køpper oss tilhande, oc wmbudzmanna var, och suara oss ofuan aa .8. ørtuger oc 13. marck j brefua brot. Oc thy firbiodom wyr fulkomlicka fouthom, oc androm wmbudzmonnom varom hueriom j sino wmbud, at the wm forschreffne luter wel at hygge, at detta haldest oc hafuest æn ey briotest j nockor matho. End finzst nockor ther /´a/ mote at gera, da viliom wij at the komme fyr laugmannen, oc raadmennen oc god wmbudzmo(nno)m var, huad laugen skylda thennom. Sua biodiom wij oc laugmonnom var oc raadmonnom vnder vara hempdt, at the ey fornemast wm forschrefne sacker ræt at gera, nher som det kand ved tarfua, oc thennom af wmbudzmonnom vorum tilseyiest. Datum Hampniæ crastino assumptionis beatæ Mariæ virginis. anno dominj 1425. nostro sub secreto appenso.
Raggfly
Raggfly (Hyppa rectilinea) er en sommerfugl som tilhører familien nattfly (Noctuidae). Den er funnet over hele Norge.
Utseende
Et middelsstort (vingespenn 35 – 40 mm), forholdsvis langvinget, gråspraglete nattfly. Vingenes fargemønster er karakteristisk. Forkroppen er lysgrå i midten, svart på sidene. Bakkroppen er grå med en svart midtstripe i den fremre delen. Forvingen er gråaktig med et bredt, brunt midtfelt. Innerkanten av dette feltet danner et grovtannet siksak-mønster, i den bakre delen går det en tykk, svart lengdestrek tvers over feltet. Ellers er det to svarte lengdestreker ved roten av vingen og fire langs den fremre delen av ytterkanten. I den bakre delen av ytterkanten er det en hvit tverrlinje som fremst danner en pileformet (spissen innover) flekk. Bakvingen er grå, litt lysere ved roten.
Utbredelse
Raggflyet finnes i Nord- og Mellom-Europa og videre østover til stillehavskysten i Sibir. I Norge er den vanlig nord til Nord-Trøndelag, og er funnet mer spredt nord til Alta i Finnmark.
Fresvik Produkt
Fresvik Produkt AS er et norsk industriselskap stiftet i 1978. Selskapet produserer i hovedsak isolasjonselementer til kjøle- og fryseindustrien. Fabrikken ligger i Fresvik i Vik i Vestland og har salgskontor i Drammen. Virksomheten har ca. 45 ansatte og er hjørnesteinsbedrift i Fresvik. Selskapet omsatte for vel 63 millioner kroner i 2006.
Produksjonen startet i 1980.
Logaritmisk spiral
En logaritmisk spiral er i matematikken en kurve som i polarkoordinater har ligningen
Her er a en konstant, e grunntalet i det naturlige logaritmesystemet og φ en variabel vinkel. Den karakteristiske egenskapen for denne spiralen er at vinkelen mellom radius-vektor og tangenten er den samme overalt. Logaritmisk spiral er spiralformet og nærmer seg polen (origo) i tettere og tettere vindinger i en uavgrenset mengde.
Logaritmiske spiraler ble først studert av Rene Descartes. Man finner spiralen i flere tilfeller i naturen, for eksempel vindingene til noen sneglehus.
Grain Valley (Missouri)
Grain Valley er en by i Jackson County, Missouri i USA. Grain Valley ligger litt øst for, og er en forstad til Kansas City. Befolkningen var på 12,854 i 2010, og estimert til 13,684 i 2016. Området ligger 37 km øst for sentrum av Kansas City.
Alpint under Paralympiske vinterleker 2018 – Utfor kvinner
Utfor kvinner var en øvelse under Paralympiske vinterleker 2018 som ble avholdt i Jeongseon Alpine Centre, Sør-Korea. Konkurransen fant sted 10. mars 2018.
Pockau
Pockau er en tidligere landkommune og et statlig anerkjent rekreasjonsted i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde 3 990 innbyggere den 31. desember 2010.
Den 1. januar 2014 ble Pockau slått sammen med byen Lengefeld til den nye bykommunen Pockau-Lengefeld.
Liste over gårder i Gjøvik
Liste over gårder i Gjøvik i Oppland, ordna etter gardsnummer.
Vardal
(Gardsnummeret 42 hørte tidligere til Villåsen som nå har gardsnummeret 185 i Vestre Toten)
Afrikansk savanneelefant
Afrikansk savanneelefant (Loxodonta africana) er verdens største nålevende landbaserte pattedyr. Arten inngår som en av to nålevende arter i slekten Loxodonta i elefantfamilien (Elephantidae). Savanneelefanten tilhører jordens eksisterende megafauna. Begge kjønn har støttenner, men hannens er størst. Arten inngår i Afrikas fem store, sammen med løve, kafferbøffel, leopard og stumpneshorn/spissneshorn.
Underarter
Etter at afrikansk skogselefant (Loxodonta cyclotis) fikk delvis anerkjennelse som en selvstendig art, regner de fleste nå at det finnes tre underarter av savanneelefanten. Det er imidlertid framsatt påstander om at også vestafrikansk savanneelefant (L. a. oxyotis) trolig kan regnes som en egen art, under navnet vestafrikansk elefant (L. oxyotis). Spørsmålet er imidlertid ikke avklart.
Kip Harkrider
Kiplan Paul «Kip» Harkrider (født 16. september 1975 i Carthage i Texas), amerikansk baseballspiller som deltok i de olympiske leker 1996 i Atlanta. Harkrider vant en olympisk bronsemedalje i baseball under Sommer-OL 1996 i Atlanta. Han var med på det amerikanske baseballslaget som kom på tredjeplass i baseballturneringen bak Cuba og Japan. USA tapte semifinalen til Japan med 2-11. I bronsefinalen beseiret de Nicaragua med 10-3.
Ave verum corpus
Ave verum corpus er innledningen på et bønnevers fra slutten av 1200-tallet. Wolfgang Amadeus Mozarts motett for kor og strykeorkester, KV 618, ble komponert 1791. Også andre komponister har satt musikk til denne latinske teksten, blant andre William Byrd, Camille Saint-Saëns, Luigi Cherubini, Charles Gounod og Edward Elgar.
Isac Lidberg
Isac Alexi Sivert Lidberg (født 8. september 1998) er en svensk fotballspiller som spiller for den nederlandske klubben Go Ahead Eagles.
Michael Silberbauer
Michael Kappelgaard Silberbauer (født 7. juli 1981 i Støvring) er en dansk fotballtrener og tidligere fotballspiller som er hovedtrener for den nederlandske klubben. Han har tidligere spilt for de danske klubbene AaB og FC København samt den nederlandske æresdivisjonsklubben FC Utrecht.
Silberbauers talent var tidlig klart, og han har således spilt en lang rekke kamper på DBUs ungdomslag, ikke minst på U21-landslaget, hvor han fikk 24 kamper. I 2002 debuterte han på, men først 2½ år senere fikk han den neste kampen, og i 2005–06 fikk han ytterligere syv kamper.
Han fikk kontrakt med AaBs regjerende mestere og spilte deretter fire år i klubben. Der spilte han 111 kamper, og han scoret 21 mål. I etterkant var han en så stor profil i Superligaen, at FC København ble interessert, og hentet ham i vinterpausen 2003–04. Der gikk han rett inn på førstelaget som en av de faste spillerne. Med FC København har Silberbauer spilt Royal League, UEFA-cupen og Mesterligaen i tillegg til danske turneringer. Silberbauer spilte 196 kamper for FC København, før han i 2008 skiftet til FC Utrecht. I 2011 gikk han til Young Boys.
Voodoodukke
Voodoodukke er en mytisk gjenstand brukt i voodooismen (afrikansk religion basert på det svarte i kristendommen). Den blir brukt til å overføre smerte gjennom en dukke som blir representert som en bestemt individ. Man kunne for eksempel stikke nåler inn i dukken, og individet ville føle det.
King Vidor
King Wallis Vidor (født 8. februar 1894, død 1. november 1982) var en amerikansk filmregissør, filmprodusent og manusforfatter som hadde en aktiv karriere som strakte seg over nesten syv tiår. I 1979 ble beæret med Æres-Oscar for hans «uforliknelige prestasjoner som filmskaper og innovatør». Han ble nominert til Oscar fem ganger som beste regissør, og vant dessuten åtte internasjonale filmpriser i løpet av sin karriere.
Tidlige år
Vidor var født i Galveston i Texas hvor han overlevde den store Galveston-orkanen i 1900. hans bestefar, Charles Vidor, var en flyktning fra den ungarske revolusjonen i 1848 og bosatte seg i Galveston tidlig på 1850-tallet.
I filmens tjeneste
Som frilans kameramann for filmaviser og kinomaskinist gjorde Vidor sin debut som regissør i 1913 med Hurricane in Galveston. I Hollywood fra 1915 arbeidet han med rekke ulike jobber som var knyttet til film på en eller annen måte før han fikk regissere sin første spillefilm i 1919, The Turn in the Road. En suksessfull framgang med Peg o' My Heart i 1922 skaffet ham en langtidskontrakt med Goldwyn Studios før han senere ble absorbert inn i MGM. Tre år senere gjorde han The Big Parade, en av de mest roste filmene fra stumfilmtiden, og som samtidig ble stor kommersiell suksess. Det etablerte ham som en av MGMs fremste regissører for det neste tiåret. I 1928 mottok Vidor sin første Oscar-nominering for En i mengden, generelt anerkjent som hans mesterverk og en av de fremste amerikanske stumfilmene noensinne. Det samme året gjorde han Filmens eventyr, den siste stumfilmen til Marion Davies, en komedie om filmindustrien hvor Vidor selv hadde en liten cameorolle som seg selv, og samtidig gjorde han tullekomedien The Patsy.
Hans regikarriere strakte seg godt inn i lydfilmtiden og han fortsatte å produsere spillefilmer fram til slutten av 1950-tallet. En del av hans bedre kjente filmer var Stella Dallas, Our Daily Bread, Citadellet, Duell i solen, Kildens utspring, og Krig og fred. Han regisserte Kansas-sekvensene i Trollmannen fra Oz (inkludert den kjente sangen «Over the Rainbow») hvor direktør Victor Fleming måtte erstatte George Cukor på Tatt av vinden, men Vidor fikk aldri sin kreditering på lerretet.
Kirk Broadfoot
Kirk John Broadfoot (født 8. august 1984) er en skotsk fotballspiller spiller for Kilmarnock FC.
King Vidor
I filmens tjeneste
I 1962 ledet Vidor juryen ved den 12. Filmfestivalen i Berlin.
Kirk Broadfoot
Broadfoot startet karrieren i St. Mirren, og bidro til klubbens opprykk til Scottish Premier League, da klubben i 2005/06-sesongen vant skotsk 1. divisjon. Broadfoot var uten kontrakt i 2007, og gikk til Rangers. Han spilte 80 seriekamper for klubben før han forlot Rangers i august 2012, da klubben var satt under administrasjon. Broadfoot gikk til engelske Blackpool, men ble fristilt fra klubben i mai 2014. Han gikk så til Rotherham United, hvor han fortsatt spiller.
King Vidor
William Desmond Taylor
I 1967 etterforsket Vidor det uoppklarte mordet i 1922 av hans kollega, filmregissøren William Desmond Taylor, for et mulig filmmanus. Vidor hverken skrev eller utga noe fra denne undersøkelsen i løpet av sitt liv, men hans biograf Sidney D. Kirkpatrick gjennomgikk hans notater etter hans død. Kirkpatrick hevdet i boken Cast of Killers fra 1986 at Vidor hadde løst det i sin tid sensasjonelle mordet, men valgte å holde sine konklusjoner private for å beskyte enkeltindivider som fortsatt levde. Det meget siterte nyhetsbrevet Taylorology merket seg mer enn 100 faktiske feil i Cast of Killers og har sterkt bestridt Kirkpatricks konklusjoner, men har kreditert boken for å ha fornyet offentlighetens interesse for mordet.
Kirk Broadfoot
Broadfoot spilte første landslagskamp for 10. september 2008. Skottland møtte, og Broadfoot scoret i kampen.
King Vidor
Personlig liv
I 1944 ble Vidor medlem av den antikommunistiske «Filmalliansen for bevarelse av amerikanske idealer» (MPAPAI). Andre som var medlem var blant annet Walt Disney og John Wayne.
Vidor utga sin selvbiografi, A Tree is a Tree, i 1953. Bokens tittel er inspirert av en hendelse tidlig i hans karriere i Hollywood. Vidor ønsket å filme på et sted hvor filmens handling var satt, en beslutning som økte i stor grad filmens budsjett. En produsent med et vaktsomt øye på budsjettet sa til ham at «Et fjell er et fjell, et tre er et tre; skyt filmen i Griffith Park!». Sistnevnte sted var et offentlig og vernet område som ofte ble benyttet av filmfolk for naturopptak.
Ekteskap
Vidor ble gift tre ganger:
Ruoptujärvi
Ruoptujärvi (enaresamisk: Ruáptujävri) er en innsjø i Enare kommune i Finland. Den ligger 36 kilometer nord for Kaamanen. Ruoptujärvi har utløp mot sør til Ruoptujoki, og er en del av Neidenvassdraget.
Oxynoemacheilus argyrogramma
Oxynoemacheilus argyrogramma er en fiskeart.
Den er utbredt i Queiq og sørvestre deler av nedslagsfeltet til Eufrat i Syria, Tyrkia og sannsynligvis Irak. Arten finnes i ulike habitater fra breddene av store elver til små fjellbekker.
Tidligere ble denne smerlingen ofte betraktet som underarten Noemacheilus insignis euphraticus. Et annet synonym er Noemacheilus tschaiyssuensis, som ble beskrevet fra den tyrkiske delen av Eufrats nedslagsfelt.
Leverandør
Leverandør er en person eller selskap som leverer en vare eller tjeneste. Leverandører leverer ofte varer til en detaljhandel, som igjen selger varen til forbrukeren. Det kan være varer som mat, elektronikk, hobbyartikler eller klær.
Andre leverandører leverer direkte til forbruker, som strømleverandører, internettleverandører og kabel-TV leverandører.
Deccan Airways
Deccan Airways var et indisk flyselskap i staten Hyderabad. Deccan er betegnelse for den sørlige del av India. Selskapet ble etablert i 1945 og foretok sin første flyging i juli året etter. Selskapet hadde Begumpet lufthavn ved hovedstaden Hyderabad som knutepunkt. Hyderabad var den eneste fyrstestaten i India som etablerte sitt eget flyselskap.
Aksu (Aksu)
Aksu (fra tyrkisk aq: hvitt + su: vann; kinesisk: 阿克; pinyin: Ākèsū; uigursk: ئاقس / Aksu) er et byfylke i prefekturet Aksu i den autonome region Xinjiang i Folkerepublikken Kina.
Deccan Airways
Den første flygingen gikk 1. juli 1946 til Bangalore med et lett tomotors fly som tok fem passasjerer. Ruten ble senere trafikkert med de Havilland Rapide, som så ble erstattet av Dakota-fly. Deccan Airways skaffet seg en flåte på tolv Dakota-maskiner. Selskapet fløy i 1947 rutene Madras–Hyderabad–Nagpur–Bhopal–Delhi, Hyderabad–Bombay og Hyderabad–Bangalore. Deccan Airways samarbeidet med Mistry Airways, Air India, Airways India og Ceylon Airways om videre forbindelser innad i India og til Ceylon. Fra januar til september 1947 fraktet Deccan Airways 20,630 passasjerer, 173 tonn frakt og 16 tonn post. I 1948 begynte Indias første kvinnelige sivile pilot å føre fly for Deccan Airways.
Aksu (Aksu)
Den er en oaseby mellom Kashgar (Kashi) og Kucha ved den nordlige silkeveien nord for ørkenen Taklamakan.
Deccan Airways
Deccan Airways ble i 1953 nasjonalisert og slått sammen med sju andre flyselskaper til Indian Airlines og Air India International. Personell fra Deccan Airways bidro til etableringen av Pakistan International Airlines, som fikk uniformer for kabinpersonellet i en uforming inspirert av den Deccan Airways hadde benyttet.
Aksu (Aksu)
Administrative enheter
Storkommuner: Kommuner:
A. J. Hinch
Andrew Jay «A.J.» Hinch (født 15. mai 1974 i Waverly i Iowa), amerikansk baseballspiller som deltok i de olympiske leker 1996 i Atlanta. Hinch vant en olympisk bronsemedalje i baseball under Sommer-OL 1996 i Atlanta. Han var med på det amerikanske laget som kom på tredjeplass i baseballturneringen bak Cuba og Japan. USA tapte semifinalen til Japan med 2-11. I bronsefinalen beseiret de Nicaragua med 10-3.
Det militære femkampmerket
Det militære femkampmerket er et norsk militært ferdighetsmerke innstiftet i 1962. Det tildeles for ferdigheter innen militær femkamp, med oppnådde minstekrav innen grenene skyting, hinderløp, svømming, håndgranatkasting og terrengløp.
Cecilie Brinck Rygel
Cecilie Brinck Rygel (født 6. januar 1968) er en tidligere profesjonell sportsdanser.
Det militære femkampmerket
Det militære femkampmerket er utformet som en pentagonal medalje i gull. Merket bærer i midten et opprett sverd. Medaljen bæres i grønt bånd med en blå midtstripe, som har smale røde kanter. Til 2008 var Idrettsmerket tillatt båret på norsk militær uniform.
Fylkesvei 4026
Fylkesvei 4026 går mellom Byremo i Lyngdal og Foss i Lindesnes.
Frem til 2019 hadde veien betegnelsen fylkesvei 503 (Vest-Agder).
Cecilie Brinck Rygel
Cecilie Brinck Rygel driver egen virksomhet og underviser i dans. Hun er sportslig leder for Nøtterøy danseklubb.
Hun har deltatt i Skal vi danse både som danser (sesong 1) og dommer (sesong 2) og var med i første sesong av Mesternes Mester i 2009.
Omalodera
Omalodera er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utbredelse
Slekten er utbredt i Sør-Amerika.
Systematisk inndeling
Systematikken følger Carabidae of the World.
Integrerings- og mangfoldsdirektoratet
Integrerings- og mangfoldsdirektoratet (IMDi) er et norsk statlig direktorat underlagt Kunnskaps­departementet og har ansvar for å iverksette regjeringens integrerings­politikk.
Direktoratet ble opprettet 1. januar 2006, og er tildelt oppgaver som tidligere lå under Utlendingsdirektoratet, herunder IMDi har hovedkontor i Oslo og regionale enheter i Narvik, Trondheim, Bergen, Kristiansand og Gjøvik.
Nasjonalt tolkeregister
IMDi forvalter siden 1. januar 2020 Nasjonalt tolkeregister. Registeret har til formål å øke bruken av kvalifisert tolk i offentlig sektor.
Integrerings- og mangfoldsdirektører
Lisbeth Fransplass Røren (konstituert mai 2023-august 2023)
Demek Kemp
Demek Kemp (født 26. april 1996) er en amerikansk friidrettsutøver som konkurrerer i sprintløp. Han vant 60 meter under USA-mesterskapet i friidrett innendørs 2019.
Idrettskarriere
Kemp vant lengdehopp under USAs nasjonale ungdomsmesterskap Junior Olympics 2013, og han kom på andreplass på 100 meter og sjetteplass på 200 meter. Under USA-mesterskapet i friidrett for junior 2015 kom han på fjerdeplass på 100 meter og tiendeplass i lengdehopp.
Han kom på tredjeplass på 60 meter under NCAA-mesterskapet innendørs 2018. Han deltok i USA-mesterskapet i friidrett 2018, men ble slått ut i forsøksheatet på 100 og 200 meter. Den 24. februar 2019 vant han 60 meter under USA-mesterskapet i friidrett innendørs 2019, med ny personlig rekord på 6,55 sekunder.
Jernbane på Sri Lanka
Jernbanen på Sri Lanka (opprinnelig kalt Ceylon statsbaner, eng: Ceylon Government Railways) ble bygd ut fra 1850-tallet som et ledd i å utvikle og samle Sri Lanka. Jernbanenettet drives i dag av det statseide selskapet Sri Lanka Railways.
Den første jernbanen åpnet i 1854 med byggingen av hovedlinjen fra hovedstaden Colombo til Ambepussa, som ligger 54 km øst. Jernbanen ble opprinnelig bygget for å transportere kaffe og te fra høydedragene til Colombo, hvor varene skulle skipes ut. I mange år var denne godstransporten den viktigste inntektskilden for banen. Med tiden og befolkningsveksten økte imidlertid passasjertrafikken, og på 1960-tallet overtok passasjertrafikk for gods som banens viktigste inntektskilde. Jernbanen brukes nå i all hovedsak til passasjertransport, spesielt pendlere til og fra Colombo. Dermed bidrar den til å redusere køer på veiene.
Det første toget kjørte den 27. desember 1864, men linjen ble offisielt åpnet for trafikk den 2. oktober 1865. Gjennom flere utbyggingsfaser ble hovedlinjen forlenget til Kandy som åpnet for trafikk i 1867, til Nawalapitiya i 1874, Nanu-Oya i 1885, Bandarawela i 1894 og Badulla i 1924.
Andre strekninger ble også ferdigstilt med mål om å knytte landets forskjellige deler sammen: Matalebanen i 1880, kystbanen i 1895, den nordlige banen i 1905, Mannarbanen i 1914, Kelanidalbanen i 1919, Puttalambanen i 1926 og Batticaloa- og Trincomaleebanene i 1928.
Jernbanenettet
Sri Lankas jernbanenettverk omfatter ni baner som alle går ut fra sentralstasjonen i Colombo, og som forbinder de fleste store industri- og boområdene.
Matalebanen
Matalebanen tar av fra hovedbanen som et sidespor på Peradeniya jernbanestasjon, i nærheten av den verdenskjente botaniske hagen i området. Den forbinder hovedbanen med Kandy, hjembyen til Dalada Maligawa som huser den hellige relieffen til Buddha, før den går nedover til Matale.
Kystbanen
Kystbanen går i sørlig retning fra Colombo og følger Sri Lankas vestkyst til Det indiske hav. Banen tilbyr passasjerene utsikt over tropiske strender og kokospalmer. Den forbinder de regionale byene Moratuwa, Panadura og Kalutara Sør, samt de populære strandfascilitetene i Aluthgama, Ambalangoda og Hikkaduwa. Banen fortsetter deretter forbi Galle, som er kjent for sitt historiske og godt bevarte, nederlandske fort (Galle fort), før den ender i Matara.
Kelanidalbanen
Kelanidalbanen strekker seg sørøstover seg fra Colombo til Avissawella. Den var opprinnelig bygd som en smalsporet jernbane og ble konvertert til treskinnespor mellom 1991 og 1997.
Europavei 85
Europavei 85 går mellom Klaipėda i Litauen og Alexandroúpoli i Hellas. Veiens lengde er 2310 km.
Jernbane på Sri Lanka
Puttalambanen
Puttalambanen går som et sidespor fra hovedbanen i Ragama, går forbi Negombo i nord. Dette er en viktig by i denne regionen og et turistsenter. Videre forbinder banen flere travle markedsbyer og fiskelandsbyer.
Europavei 85
Trasé fastlagt av UNECE: Klaipėda – Kaunas – Vilnius – Lida – Slonim – Kobrin – Luck – Černovcy – Siret – Suceava – Săbăoani – Roman – Bačau – Mărăsesti – Tisita – Buzău – Urziceni – București – Giurgiu – Ruse – Bjala – Veliko Tarnovo – Stara Zagora – Haskovo – Svilengrad – Ormenio – Kastanies – Didymoteicho – Alexandroúpoli.
Jernbane på Sri Lanka
Den nordlige banen
Den nordlige banen tar av fra hovedbanen i Polgahawela og går nordover. Den passerer Kurunegala, hovedstaden i Wayamba-provinsen, før den fortsetter til den historiske, kulturelle og religiøse byen Anuradhapura. Anuradhapura ble grunnlagt i det 4. århundre f.Kr. og har mange områder av religiøs og arkeologisk interesse. Tilbud er nå redusert etter Vavuniya og på Mannar-banen.
Batticaloabanen
Batticalaobanen går østover fra hovedbanen i Maho og til Polonnaruwa, som var en gammel hovedstad i det 11. århundre og som har mange historiske monumenter.
Trincomaleebanen
Trincomaleebanen går ut fra Batticaloabanen på Gal-Oya stasjon som et sidespor, i nordøstlig retning. Den har sin endestasjon i Trincomalee.
Thomas Meighan
Thomas Meighan (født 8. april 1879 i Pittsburgh i Pennsylvania, død 8 .juli 1936 i Great Neck på Long Island i New York) var en amerikansk skuespiller. I 1900-1912 var han skuespiller på Broadway. Meighan hadde sin storhetstid som stumfilmskuespiller på 1910-talet og 1920-talet. Han hadde ofte hovedroller og spilte mot stjerner som Mary Pickford, Gloria Swanson, Leatrice Joy, Lila Lee og Lois Wilson.
Jernbane på Sri Lanka
Jernbaneforbindelse til India
Ingen planer om å forbinde Sri Lanka og Indias jernbane har blitt realisert til nå, men et togferjetilbud forbinder de nærmeste jernbanebrohodene i de to landene.
Thomas Meighan
Han ble postumt tildelt en stjerne på Hollywood Walk of Fame ved adressen 1719 Vine Street.
Issah Samir
Issah Samir (født 26. juli 1989) er en ghanesisk amatørbokser, som konkurrerer i vektklassen bantamvekt. Samir har ingen større internasjonale resultater, og fikk sin olympiske debut da han representerte Kina under Sommer-OL 2008. Her ble han slått ut i kvartfinalen av Héctor Manzanilla fra Venezuela i vektklassen bantamvekt. Han er bror til bokseren Bastir Samir.
Universitetet i Wittenberg
Universitetet i Wittenberg ble grunnlagt av Fredrik den Vise og ble åpnet den 18. oktober 1502. Martin Polich var første rektor. Det ble finansiert ved benefisier som tilhørte Alle Helgens kollegialkapittel tilknyttet Slottskirken. Kannikenes antall ble øket til 80, og de skulle undervise ved universitetet. Universitetet hadde fire fakultetet, hvorav teologifakultetet var det som utmerket seg mest.
Martin Luder (som senere tok navnet Luther) var tilknyttet universitetet først som filosofidosent og fra 1509 som professor i bibelteologi.
Da hans teser av 31. oktober 1517 ble kjent i universitetskretsene fikk de, og senere reformasjonen, rask spredning ikke minst fordi studentmassen kom fra hele det nordlige Tyskland. Wittenberg var en av de første byer som sluttet seg til den lutherske reformasjon. Så tidlig som den 25. oktober 1521 avskaffet augustiner-eremittene, den munkeorden Luther tilhørte, privatmesser. Fra nyttår 1522 feiret man gudstjenesten etter Luthers ordning i bykirken, og utdelte nattverden under begge skikkelser. I 1523 ble Johannes Bugenhagen den første lutherske sokneprest i Wittenberg. Under Luthers opphold på Wartburg instigerte hans mangeårige medarbeider Karlstadt en radikal billedstorm. Men Luther hastet tilbake til byen og gjenopprettet orden.
Blant Luthers medarbeidere i Wittenberg var Melanchthon, som samarbeidet med Luther om å reorganisere universitetet i humanistisk retning på bekostning av skolastikken, Johannes Bugenhagen, Justus Jonas, Kaspar Cruciger, Georg Major og Matthias Flacius Illyricus. Disse professorene underviste muntlig og skriftlig, og deres verker fikk vid spredning takket være boktrykkerne Johann Grünenberg, Melchior Lotter og Hans Lufft. Dessuten dro de rundt til forskjellige byer for å organisere protestantisk menighets- og skolestruktur. Bugenhagen dro til Braunschweig, Hamburg, Hildesheim – og til København i 1537, Amsdorft til Magdeburg, Jonas til Halle og Regensburg. På den måten ble universitetet i Wittenberg det viktigste referansepunkt for utviklingen av luthersk teologi.
Det teologiske fakultet i Wittenberg beholdt sin sentrale stilling i lengre tid. Blant det senere ledende teologer kan nevnes Johannes Forster (død 1556), Paul Eber (død 1569), Ægidius Bunnius (død 1603), Polycarp Leyser (død 1610), Leonhard Hutter (død 1616) og Abraham Calov (død 1686).
De andre fakultetene lå i skyggen av teologifakultetet i berømmelse, men i det juridiske fakultet underviste den siste katolske prosten ved Slottskirken Henning Goden (død 1521), og Hieronymus Schurff (død 1554). Det medisinske fakultet hadde Salomon Alberti (død 1600), Daniel Sennert (død 1637) og Konrad Viktor Schneider (død 1680).
Ulf Erik Husebø
Ulf Erik Husebø (født 24. november 1948 i Oslo) er en norsk offiser.
Husebø har bakgrunn fra Luftforsvaret og har derfra aktiv tjeneste som flyger. Han har utdanning fra Luftkrigsskolen, Forsvarets stabsskole og Forsvarets høgskole.
Husebø har tjenestegjort som stabsoffiser i Norge og har også vært stasjonert ved luftforsvaret i Storbritannia. Fra 1999 til 2002 var han sjef for Rygge Hovedflystasjon. Husebø ble i 1999 utnevnt til brigader og ble samme år overadjutant for kongen. Fra 2002 til 2003 var han nestkommanderende og stabssjef ved Landsdelskommando Nord-Norge på Reitan i Bodø.
Husebø har vært kommunestyrerepresentant for Høyre i Målselv.
Utmerkelser
Husebø er innehaver av en rekke norske og utenlandske ordener:
Statens Museum for Kunst
Statens Museum for Kunst råder over ca. 10,500 malerier i Den Kongelige Malerisamling, 245,000 kobberstikk og andre grafiske blader i Den Kongelige Kobberstiksamling, samt mer enn 2,500 gipsavstøpninger. Disse siste er utstilt i Den Kongelige Afstøbningssamling i Toldbodgade ved Københavns havn.
Historie
Samlingene på Statens Museum for Kunst har sin opprinnelse i de danske kongenes Kunstkammer som har røtter tilbake til Christian II.
Da tyskeren Gerhard Morell tok over som forvalter av kunstsamlingen under Frederik V rundt 1750 foreslo han at det burde opprettes en særskilt malerisamling. For å sikre at samlingen ikke sto tilbake for andre europeiske fyrsters gallerier, gjorde kongen store innkjøp av malerier av italiensk, nederlandsk og tysk kunst. Det viktigste kjøpet som ble foretatt i Morells embedsperiode var maleriet «Kristus som den lidende forløser» av Andrea Mantegna.
Innkjøpene fortsatte og i løpet av det 1800-tallet ble det nesten utelukkende kjøpt inn verker av danske kunstnere og Statens Museum har derfor en svært rik samling av malerier fra den danske gullalder. Det var nytt at landet kunne skape bilder av høy kunstnerisk kvalitet. Det var en direkte konsekvens av etableringen av Det Kongelige Danske Kunstakademi i 1754.
Samlingene ble åpnet for offentligheten i 1827 og da eneveldet ble avskaffet i 1849 ble kunstskattene Statens eiendom.
Nå ble samlingene utvidet ved hjelp av store donasjoner og langsiktige lån. I 1928 donerte politikeren Johannes Rump sin store samling av tidlige franske modernistiske malerier til museet. Rumps samling omfatter verker av André Derain, Georges Braque og Henri Matisse. Donasjonen ble fulgt opp av ytterligere innkjøp av malerier og skulpturer av franske kunstnere.
Arkitektur
Museet er bygget i flere etapper opp gjennom årene. Den Kongelige Malerisamling hang opprinnelig på Christiansborg slott og ble reddet derfra under slottsbrannen i 1884. Samlingen ble hjemløs og behovet for en ny bygning var presserende. Museumsbygningen er fra 1889–1896, oppført på restene av Peucklers Bastion og tegnet av arkitektene Vilhelm Dahlerup og Georg E.W. Møller som vant en arkitektkonkurranse som ble skrevet ut.
Det seneste store tilbygg til museet ble oppført i 1992–1998 og er tegnet av arkitekt Anna Maria Indrio fra C.F. Møllers Tegnestue. Den hvite modernistiske fløyen er ikke sammenbygget direkte med den eldre bygningen, men er plassert slik at et langt, høyt rom, kalt skulpturgaten, er skutt inn mellom de to forskjellige epokenes arkitektur. Ved samme anledning ble også Koppels trapp og andre detaljer forandret. Det nye tilbygget inneholder også en konsertsal.
Opprinnelig var det en åpen plass foran museumsbygningen slik at man kunne kjøre opp til hovedtrappen og det eneste grønne elementet var en rund plen hvor «Danmarksmonumentet» tronet i bygningens midtakse. Monumentet ble utført i 1897 av Louis Hasselriis til minne om Christian IX og dronning Louises gullbryllup i 1892. I 1919 ble det trekantede området mellom museet, Sølvgade og Øster Voldgade omdannet til en park med roser i formell fransk stil, Museumshaven, tegnet av stadsgarter Valdemar Fabricius Hansen. Samtidig ble Danmarksmonumentet fjernet og plassert i Østre Anlæg.
Samlingene
Statens Museum for kunst har tre hovedsamlinger; Den Kongelige Maleri- og Skulptursamling, Den Kongelige Kobberstiksamling og Den Kongelige Afstøbningssamling.
Den Kongelige Maleri- og Skulptursamling inneholder kunst fra 1300-tallet og fremover. Den eldste europeiske og danske samlingen inneholder verk av Andrea Mantegna, Tiziano Vecellio, Lucas Cranach den eldre, Tintoretto, Parmigianino, Breugel, Peter Paul Rubens, Jacob Jordaens, Frans Hals, Abraham Bloemaert, Cornelis Norbertus Gysbrechts og Rembrandt.
Den moderne samlingen har arbeider av Picasso, Georges Braque, Leger, Matisse, Modigliani og Emil Nolde. Lokale danske malere er rikt representert med blant annet Christoffer Wilhelm Eckersberg, Oluf Høst, Edward Weihe, Olaf Rude og Harald Giersing så vel som av billedhuggeren Carl Bonnesen.
Moderne kunst utgjør en vesentlig del av samlingen. Samlingen er representativ, ikke bare for dansk kunsthistorie, men også når det gjelder utenlandsk kunst som har påvirket danske kunstnere. Museet har derfor en betydelig samling av malerier av Emil Nolde og et viktig utvalg av amerikansk og tysk samtidskunst.
Den Kongelige Kobberstiksamlingen består av mer enn 245,000 tusen verker med kopperstikk, tegninger, raderinger, tresnitt, akvareller, litografiske verker og andre former for kunst på papir. Samlingen innehar en del utenlandske verker, men består i hovedsak av danske. Museet gir den mest komplette oversikten over dansk kunst fra 1600-tallet og frem til i dag.
Den Kongelige Afstøbningssamling inneholder cirka 2,500 gipsavstøpninger av skulpturer fra 2,500 f.Kr. til rundt år 1600.
Om SMK digital
Statens Museum for Kunst startet i 2008 prosjektet SMK digital med støtte fra Nordea-fonden. Tradisjonelt sett har man fokusert på den fysiske museumsopplevelsen, hvor man går inn på et museum og ser en utstilling. Statens Museum for Kunst ønsker med den digitale satsningen å bygge ut den digitale museumsopplevelsen både på selve museet og på nettet.
Utlendingsdirektoratet
Utlendingsdirektoratet (UDI) er et norsk statlig direktorat opprettet i 1988 og underlagt Justis- og beredskapsdepartementet da Statens utlendingskontor og Statens flyktningssekretariat ble slått sammen.
Direktør er Frode Forfang. Direktoratet har ansvar for behandling av søknader om visum, oppholdstillatelse, statsborgerskap, reisedokumenter for utlendinger og beskyttelse (asyl) og for driften av asylmottak. UDI behandler også søknader om såkalt assistert retur, en ordning som gir økonomisk støtte til asylsøkere med avslag på søknaden sin som må returnere til hjemlandet og tilbakevending, en ordning som gir økonomisk støtte til flyktninger som ønsker å returnere til hjemlandet sitt. Direktoratet fatter dessuten også vedtak om utvisning.
Organisasjonen
UDI er underlagt Justis- og beredskapsdepartementet, som har ansvaret for flyktning- og innvandringspolitikken. Ansvaret for integrering, statsborgerloven og Integrerings- og mangfoldsdirektoratet (IMDi) ligger hos Kunnskapsdepartementet. Departementene har mulighet til å bestemme hvordan UDI skal tolke regelverket. Arbeids- og sosialdepartementet har ansvar for arbeidsinnvandring. Utlendingsloven, som de fleste av UDIs vedtak fattes etter, er vedtatt av Stortinget.
Søkere som får avslag hos UDI, kan påklage saken sin til Utlendingsnemnda (UNE) som er et frittstående, domstollignende forvaltningsorgan.
UDI har ikke egne kontorer som tar imot søknader i Norge eller i utlandet. Politidistriktene tar imot og forbereder søknader om oppholdstillatelse, reisedokumenter, permanent opphold og statsborgerskap. I Oslo, Kirkenes, Stavanger, Bergen og Trondheim er det egne servicesentre for utenlandske arbeidstakere som tar imot søknader. I enkelte sakstyper kan politidistriktene også innvilge tillatelser når det ikke er tvil om at vilkårene er oppfylt. De har også ansvaret for registreringsordningen for EØS-borgere.
Utenriksstasjonene (ambassader og konsulater) tar imot flere typer søknader og behandler de aller fleste søknadene om besøksvisum (maksimum 90 dager). Utenriksstasjonene hjelper også UDI med å hente inn og kontrollere opplysninger og dokumenter i oppholds- og asylsaker. Utenriksstasjonene ligger under Utenriksdepartementet.
I saksbehandlingen benytter UDI blant annet landinformasjon fra Landinfo, som publiserer rapporter og temanotater om en rekke land.
UDI er organisert i tre fagavdelinger, to støtteavdelinger samt HR-enheten, Administrative fellestjenester, Kommunikasjonstaben, Internrevisjonen og Direktørens stab. De tre fagavdelingene er Asylavdelingen (ASA), Oppholdsavdelingen (OPA) og Region- og mottaksavdelingen (RMA). De to støtteavdelingene er Analyse- og utviklingsavdelingen (AUA) og Avdeling for elektronisk forvaltning (AEF). Under RMA ligger direktoratets fem regionkontorer, som er lagt til Narvik, Trondheim, Gjøvik, Bergen og Kristiansand. Direktoratet har 1 037 ansatte (2013) og hovedkontor på Helsfyr.
Historie
Fra 1917 til 1987 var det kjent som Sentralpasskontoret og Statens utlendingskontor.
Før 1980 kom det bare 50 flyktninger til Norge i året. 1983 økte antallet til 150. Året etter kom det 300, deretter økte det til 900 i 1985, 2000 i 1986 og 8700 i 1987. Derfor ble UDI ble opprettet 2. januar 1988 under det daværende Kommunal- og arbeidsdepartementet for å ta hånd om innvandrings-, integrerings- og flyktningarbeid. Direktoratet fikk overført oppgavene til Statens utlendingskontor og Statens flyktningsekretariat samt en del av oppgavene fra innvandringsseksjonen i departementet.
1. juli 2000 overtok direktoratet oppgaven med å intervjue asylsøkere, en oppgave som tidligere var tillagt politiet. I januar 2006 ble direktoratets integreringsarbeid overført til et eget direktorat, Integrerings- og mangfoldsdirektoratet (IMDi).
Ready Player One
Ready Player One er en dystopisk sciencefictionroman fra 2011, og debutromanen til Ernest Cline. I 2012 ble romanen tildelt en Alex Award fra seksjonen Young Adult Library Services Association i American Library Association og Prometheus Award.
Cline solgte romanen i juni 2010, i en budkrig, til Crown Publishing Group (en avdeling av Random House). Boken ble publisert 16. august 2011. En lydbok ble utgitt samme dag, fortalt av Wil Wheaton, som er nevnt kort i ett av kapitlene.
En filmatisering, regissert av Steven Spielberg, hadde premiere våren 2018, med Tye Sheridan i hovedrollen.
Romanen har en film adapsjon som kom ut i 2018 og var regissert av Steven Spielberg.
Handling
I år 2045 har verden fått store problemer på grunn av en energi-krise og økende global oppvarming, som forårsaker omfattende sosiale problemer og økonomisk stagnasjon. Mennesker forsøker å flykte til et virtuelt univers kalt OASIS. Samfunnet ble opprettet av James Halliday, som nylig har dødd. Hans testamente etterlot seg en rekke ledetråder mot et påskeegg, skjult bak en serie dører som bare kan løses opp med tre nøkler i OASIS. Den personen som klarer å løse disse gåtene skal motta hele Hallidays formue, og kontroll over selve OASIS. Wade Watts er en tenåring som bor i en slum sammen med sin tante.
Wade går på skole i OASIS, men mangler virtuell valuta eller XP-nivå for å reise til andre steder. Han er en "gunter" (eller egg-jeger) som bruker all sin fritid på å utforske filmer, sanger, TV-serier og videospill fra 1980-tallet og 1990-tallet i forsøk på å finne ut av Hallidays testamente. Denne "Jakten" har pågått i fem år, men ingen har klart å finne den første nøkkelen (en kobber-nøkkel) men Wade, som går under avatar-navnet Parzival, oppdager endelig kobber-nøkkelen som låser opp First Gate. Men Wade blir kontaktet av Nolan Sorrento, en leder for Innovative Online Industries (IOI) som også ønske å kontrollere OASIS. Sorrento tilbyr Wade en lukrativ jobb for å hjelpe IOI med å gjennomføre egg-jakten. Men etter at Wade nekter, forsøker de å myrde ham.
Artabanes I av Partia
Artabanes I (persisk: اردوان دوم‎) var konge av Partia fra ca. 126 til 122 f.Kr. Som sønn av Friapitios er det antatt at han etterfulgte sin nevø Fraates II etter at denne døde i kamp mot angripende nomadiske stammer i øst i 126 f.Kr. Derimot har nyere bevis, tolket fra kileskrift og numismatikk, antydet at Fraates' eldre onkel Bakasis styrte i mindre enn et år i 126 før Artabanes overtok tronen.